《萼绿华将归九疑留别许真人》
明代·徐熥

缥缈云軿驾彩霓，半天遥听玉麟嘶。身归紫府难为别，目断红尘不住啼。

新启离筵铺凤髓，重封真诰印龙泥。黄金条脱空留赠，九点青山望已迷。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。